Ruhesteinschanzen

Ruhesteinschanzen (norsk: Ruhesteinbakkene) er et skihoppanlegg ved Baiersbronn i Tyskland. Anlegget ligger på passhøyden Ruhestein, ca. 12,5 kilometer nordvest for Baiersbronn, og består av fire hoppbakker med størrelse K85 (HS90), K60 (HS62)FIS: Liste over homologerte hoppbakker  (20. september 2005), K43 og K17. Det er eid av SV Baiersbronn og SV Mitteltal-Obertal, og har hatt renn i kvinnenes hoppuke (i senere år en del av kontinentalcupen for kvinner), samt B-verdenscupen i kombinert.

Anerkjent bakkerekord i K85-bakken er 98 meter, satt av Juliane Seyfarth (Tyskland) i kontinentalcupen 9. februar 2006. I K60-bakken er rekorden 67,5 meter, satt av Florian Schillinger (Tyskland) i 2003.

Historie
Den første hoppbakken på Ruhestein ble bygd i 1908; den første virkelige Ruhesteinschanze ble bygd i 1923 og åpnet året etter. Anlegget er siden blitt ombygd og utvidet flere ganger. Det ble brukt under det tyske mesterskapet i 1933 og det vesttyske mesterskapet i 1953 og 1963. Den kjente hoppbakkekonstruktøren Heini Klopfer nykonstruerte anlegget til mesterskapet i 1953. Den siste store ombyggingen av hoppanlegget ble gjort i 1994/95, da arkitekt Ulrich Klumpp konstruerte bakkeprofilene. Anlegget har ikke plastmatter, men ble utstyrt med snøkanoner i 2002.

Viktige renn (kvinner)
 Dato Vinner  Andre Tredje Type renn 10. februar 1999  Sandra Kaiser  Helena Olsson  Karla Keck Kvinnenes hoppuke 13. februar 2000  Daniela Iraschko  Eva Ganster  Heidi Roth Kvinnenes hoppuke 28. januar 2001 Flyttet til Schönwald Kvinnenes hoppuke 6. februar 2002  Helena Olsson  Daniela Iraschko  Anette Sagen Kvinnenes hoppuke 26. februar 2003  Daniela Iraschko  Anette Sagen  Lindsey Van Kvinnenes hoppuke 18. februar 2004  Anette Sagen  Lindsey Van  Monika Pogladič Kvinnenes hoppuke 12. februar 2005  Monika Pogladič  Maja Vtič  Lindsey Van Kontinentalcup 13. februar 2005 Flyttet til Rastbüchl Kontinentalcup, lagkonkurranse 9. februar 2006  Anette Sagen  Juliane Seyfarth  Lindsey Van Kontinentalcup 14. februar 2007  Lindsey Van  Lisa Rexhäuser  Ulrike Gräßler Kontinentalcup 20. februar 2008  Atsuko Tanaka  Anette Sagen  Carina Vogt Kontinentalcup 17. januar 2009  Daniela Iraschko  Lindsey Van  Anette Sagen Kontinentalcup 18. januar 2009  Lindsey Van  Anette Sagen  Line Jahr Kontinentalcup 2. januar 2010  Carina Vogt  Daniela Iraschko  Anette Sagen Kontinentalcup 3. januar 2010  Daniela Iraschko  Anette Sagen  Ulrike Gräßler Kontinentalcup

Kilder
Skisprungschanzen-Archiv: Baiersbronn (Ruhestein) (besøkt 4. desember 2011)
Ski-Club Schönwald: Ergebnislisten (besøkt 4. desember 2011)

Kategori:Hoppbakker i Tyskland
Kategori:Sport i Baden-Württemberg
Kategori:Byggverk i Baden-Württemberg